Kevadine MängudeÖÖ on kõige hõlpsam võimalus endale PlayStation 5 hankida
#000000
MängudeÖÖ, Maarjamaa üks legendaarsemaid videomänguüritusi, tuleb taas! Sel kevadel naaseb mängupidu taaskord juurte juurde, leides aset kino Sõprus seinte vahel. Põhjuseid üritust külastada on hulganisti, üheks suurimaks aga magusate auhindadega turniirid. „Noh, kevadine MängudeÖÖ annab ju soodsa ja lihtsa võimaluse endale PlayStation 5 hankida,“ sõnab peakorraldaja Andri Allas muheledes.
#000001
Tõsi ta on – Sony uusim mängukonsool võis ju ametlikult turule jõuda juba 2020. aasta novembrikuus, ent nii Eestis kui mujalgi on selle soetamine jätkuvalt üpriski keeruline. MängudeÖÖ jagab neid ära aga lausa kahele inimesele! Ihaldusväärse mängumasinaga jalutab koju jalgpallimängu FIFA 22 turniiri võitja, teine seadmetest kuulub aga inimesele, kes suudab esimeseks tulla MängudeÖÖ ühel kõige omapärasemal võistlusel – kivi-paber-käärid!
#000002
„Oleme ühe korra varem MängudeÖÖl kivi-paber-käärid turniiri korraldanud ning see osutus üllatavalt populaarseks,“ tõdeb Allas. „Sel korral otsustasime, et iroonilisel kombel saab videomänguürituse peaturniiriks just selline analoogmäng, mis ei puutu virtuaalmaailmaga üldse kokku“ Allase sõnul annab kivi-paber-käärid ka suurema võiduvõimaluse neile inimestele, kes pigem hobimängurid ning turniiride tarbeks trenni ei tee.
#000003
Lisaks eelnimetatud võistlusele toimub ka juba klassikaliseks saanud kaklusmänguturniir. Sel korral tehakse sotid selgeks eestlaste ühes lemmikteoses Tekken 7.
Mängudega saab tutvuda ka väljaspool võistluseid. Kohapeal on nii retromängudele pühendatud ala, samuti saab arvutite peal avastada, mida annavad niigi fantastilistele teostele juurde modifikatsioonid. Eesti mänguarendajad näitavad, mille kallal nad agaralt tööd teevad ning lubavad külastajatel olla esimeste seas, kes nende loomingut enda käega katsuda saavad.
#000004
„Me läksime programmi kokku pannes natuke pööraseks,“ tunnistab Allas ning avaldab, et ühel hetkel saavad kõik näha show-maadlust. „Loodame, et kedagi läbi ekraani ei visata,“ sõnab peakorraldaja ja naerab. Pilke hakkab püüdma ka freestyle-jalgpallur, kes demonstreerib, kuidas palliga trikke teha. Emotsioone pakuvad lisaks veel Comedy Estonia koomikud ning õhtule panevad punkti DJ-de ja VJ ühisprogramm, mis hellitab kõrva ja pakub silmailu.
#000005
Aastanumbriks on küll juba 2023, ent Andri on alles nüüd avastamas 2022. aasta kõige paremat videomängu. Kuidas saab Elden Ringi karmis ja halastamatus maailmas hakkama mängur, kes pole varem Form Software’i soulslike žanri mängudega tutvust teinud? Kas mõõk visatakse põõsasse või rühitakse vapralt edasi? Sten ...
#000008
Leho mängis... üheosalisi Euroopa sidescroller’eid
#000010
Sten ja Allan on mõlemad mänginud 2023. aasta esimest suuremat mängu ning leiavad, et tegemist ...
#000013
Leho mängis... 25 aasta vanuseid kihutamisi
#000014